אוליביה רפוביץ

אוליביה רפוביץ (נולד ב-12 ביולי 1962) הוא יועץ אסטרטגי בכיר לענייני תקשורת, השפעה וצבא ומומחה לניהול משברים. כיהן כראש הענף לתקשורת בין לאומית בדובר צה"ל ודובר פיקוד הצפון. כיהן כראש משלחת עלייה של הסוכנות היהודית בצרפת וכשליח הקרן הקיימת לבלגיה. התמודד בראש רשימת "עולים ביחד" למועצת עיריית תל אביב-יפו וכמועמד מס' 16 לכנסת מטעם "ישראל ביתנו" לקראת הבחירות לכנסת העשרים ושתיים וכמועמד מס' 15 לקראת הבחירות לכנסת העשרים ושלוש.

רפוביץ' הוא עמית מחקר במכון ירושלים לאסטרטגיה ולביטחון (JISS). הוא מספק ניתוח ופרשנויות בנושאי המזרח התיכון בטלוויזיה (למשל, בערוץ Russia Today, בשידורי ILTV, שידורי אל-ג'זירה וערוץ France 24), ברדיו ובמדיה המודפסת. רפוביץ' הוא פרשן קבוע במהדורה הצרפתית של חדשות i24 ושימש כיועץ בכיר של קק"ל בהסברה באירופה. רפוביץ' הוא המחבר של שלושה ספרים, ביניהם רב המכר "Le Temps du Retour", אוטוביוגרפיה ומבט אישי על הסכסוך במזרח התיכון מאת מי שעסק בקשר שבין צה"ל לעיתונות העולמית.

== ביוגרפיה ==
אוליביה רפוביץ׳ נולד בצרפת ב-12 ביולי 1962. אביו ניצול שואה, שרד בסתר באזור גרנובל, תודות להיותו חולה בעת האקצייה הגדולה, ב-16 ביולי 1942, בה נלקחו הוריו, אחיו ואחותו לאושוויץ.

בשנת 1981, עלה לישראל לבדו כשהיה רק בן 19, עקב אמונתו כי הציונות והעצמאות הישראלית תרפא את התלות הנוראית של היהודים באירופה.

===שירות צבאי===
לאחר סיום לימודיו לתואר ראשון ביחסים בין-לאומיים ובמדע המדינה בעתודה, התגייס רפוביץ׳ לצבא ב-1985. בין תפקידיו בצה"ל, כיהן כדובר פיקוד הצפון וכראש הענף לתקשורת בין-לאומית ביחידת דובר צה"ל, במהלך האינתיפאדה השנייה ומלחמת לבנון השנייה. לאחר מכן, ב-2009, גויס שוב וכיהן כדובר פיקוד הדרום.

רפוביץ הוא בוגר המכללה הבין-זרועית לפיקוד ולמטה.

ב-28 בפברואר 1999 השתתף רפוביץ מתוקף תפקידו בשיירה בה נהרג תא"ל ארז גרשטיין, מפקד יחידת הקישור ללבנון (יק"ל), ממטען צד של חזבאללה שהופעל לעבר מכונית המרצדס המשוריינת שבה נסע בקרבת מוצב כאוכבא ברצועת הביטחון ליד צומת סוק אל חאן, לאחר שחזר מביקור של ניחום אבלים בביתו של איש צד"ל שנהרג, בכפר הלבנוני שבעא. השיירה נסעה לכיוון מפקדת עוצבת לבנון במטולה. בפיצוץ, שגרם להתהפכות המכונית, נהרגו גם נהגו , קשרו וכתב קול ישראל בצפון אילן רועה, שהתלווה אל גרשטיין למשימת סיקור.

באפריל 2002, במהלך האינתיפדה השנייה, התבצרו בכנסיית המולד 50 פלסטינים חמושים ברובי סער ובמטעני חבלה שלקחו כבני ערובה את 46 הכמרים ששהו בכנסייה וכמאתיים אזרחים נוספים, בהם נערים וילדים. רפוביץ' היה נציג דובר צה"ל בצוות המשא-ומתן מול המחבלים, וב-9 במאי, לאחר משא ומתן ממושך, הוסכם כי המבוקשים החמושים יועברו לקפריסין או לעזה בתמורה לשחרור בני הערובה.

===פעילות ציבורית===
רפוביץ' כיהן כראש משלחת עלייה של הסוכנות היהודית בצרפת.
כמו כן, שימש כשליח הקרן הקיימת לבלגיה.

רפוביץ' יזם את תחנת השידור האינטרנטית, InfoliveTV, אשר שידרה ליהודי העולם, וידאו וחדשות על ישראל במספר שפות.

בשנת 2017, שימש כיועץ לענייני עליה וקליטה עבור שרת העלייה והקליטה, סופה לנדבר, בנושא העלייה מצרפת. הכין דוח מיוחד בנושא, על מנת להגדיל את העלייה ממדינה זו.

באוקטובר 2018 התמודד בראש רשימת "עולים ביחד" למועצת עיריית תל אביב-יפו,
היה מועמד מספר 13 של רשימת ישראל ביתנו לקונגרס הציוני הל"ח, תשפ"א.
בספטמבר 2019 שימש כמועמד מס' 16 לכנסת מטעם "ישראל ביתנו" לקראת הבחירות לכנסת העשרים ושתיים ומועמד מספר 15 לקראת הבחירות לכנסת העשרים ושלוש.

רפוביץ' משמש כיועץ האסטרטגי למזרח התיכון של המרכז היהודי האירופאי CEJ .

רפוביץ' פעיל מאוד בקרב יהדות צרפת ובקהילות דוברות צרפתית בארץ. כיום, בישראל ישנם מעל 200,000 עולים מצרפת, בלגיה ושווייץ. רפוביץ' פועל רבות להעלאתם וקליטתם של יהודי צרפת, שמספרם עולה בשנים האחרונות, בשל החמרת מצב האנטישמיות באירופה.

ב-20 השנים האחרונות, הפך רפוביץ' לדמות מרכזית, המשפיעה על קהילת דוברי הצרפתית בישראל ובקהילות באירופה, בהיותו אדם המהווה חולייה מקשרת בין השיח הישראלי לקהילת דוברי הצרפתית.

===חיים אישיים===
רפוביץ' הוא המנכ"ל והבעלים של א.ר ייעוץ בע"מ, חברה שפעילותה העיקרית במערב ובמרכז אפריקה.

רפוביץ' נשוי לרוקסן רואס רפוביץ', אב לארבעה, והם מתגוררים בתל אביב.

==מספריו==
<div class="mw-content-ltr">
* [https://www.google.co.il/search?q=Israël+une+chance+pour+le+monde&hl=iw&sxsrf=ALeKk03ZgmP2NYf9r6R_M7HDp1IBbJQKrg:1609403896220&ei=-I3tX5GDDcyzsAfHj4nwBg&start=10&sa=N&ved=2ahUKEwiR36Lc6PftAhXMGewKHcdHAm4Q8NMDegQIBBBS&biw=1186&bih=706 Israël une chance pour le monde], Novembre 2018, 222 pages, EAN13: 9782351460689 
* [https://www.nli.org.il/en/books/NNL_ALEPH002604480/NLI Israël-Hezbollah : prélude à la troisième guerre mondiale?] / Olivier Rafowicz, avec Sandrine Sebbane. Lausanne : Favre, 2007, 177 pages, , 
* [https://www.nli.org.il/he/books/NNL_ALEPH002604485/NLI Le temps du retour de paris à Jérusalem], Lausanne : Favre, 2005, 250 pages, , 
</div>

==קישורים חיצוניים==
* 
* 
* 
* 
* [http://www.crif.org/fr/auteur-de-blog/olivier-rafowicz רשימת מאמריו] בעיתון Crif
* [https://ronyakrich.com/מפגש-98-מדינת-ישראל-מול-מזה״ת-משתנה-הזדמ/ מפגש 98: אל"ם (מיל') מר אוליביה רפוביץ – מדינת ישראל מול מזרח תיכון משתנה הזדמנויות וסיכונים], באתר כיסופי העברי, אורך=1:06:02
* 
* 

<div class="mw-content-ltr">
* Col. (res.) Olivier Rafowicz, [https://jiss.org.il/en/rafowicz-france-needs-israel-as-a-strong-and-firm-ally/ France Needs Israel as a Strong and Firm Ally], Jerusalem Institute for Strategy and Security (JISS), 24 בספטמבר 2020
* [https://www.kan.org.il/podcast/item.aspx?pid=14395 Special Elections - Olivier Rafowicz (Israel Beitenou)], Kan en Français
* [https://frblogs.timesofisrael.com/olivier-rafowicz-candidat-au-conseil-municipal-de-tel-aviv/ Olivier Rafowicz, candidat au Conseil municipal de Tel Aviv], Times of Israel, OCT 8, 2018
* [https://www.facebook.com/kanenfrancais/videos/237442114434160 Alyah de Jonathan Pollard : un sujet sensible face à l'allié], KAN en français, 31/12/20
* [https://twitter.com/i24news_fr/status/1346548856914378752?s=24 "L'Iran est dirigé par des salopards antisémites qui veulent détruire Israël. Les Européens sont nuls pour faire face à l'Iran"], Olivier Rafowicz, colonel de réserve de Tsahal, i24NEWS Français
</div>

==הערות שוליים==

קטגוריה:חיילי דובר צה"ל
קטגוריה:עולים
קטגוריה:יהודים צרפתים
קטגוריה:פעילי ישראל ביתנו
קטגוריה:ישראלים שנולדו ב-1962